Københavns Adresseavis, 1779-07-28
Fra Hs. Kongelige Høyheds Arveprinds Frederichs Regiments 9de Musqveteer Compagnie, absenterede sig den 18 Julii en Muqveteer, navnlig Martin Reuss, fød udi Bøhmen, 25 Aar gammel, 65 og en halv Tomme høy, brun af Haar og Øyne, rundladen og liden af Ansigt, smal af Skuldre, og tynde af Been, Gartner af Profession. Samme blev den 19 hujus, attraperet ved Hornbecks Fiskeleye, og bragt som Arrestant til Esserum Kloster, hvorfra han i Gaar den 27 hujus blev afhentet, men fandt Leylighed i Rudersdals Vertshuus at undløbe i Morges henimod Kl. 3 Slet det efter ham udsendte Command. Han er iklædt i en gammel graa Frakke med en smal rød Fløyels Krave om Halsen, og hvide stiernede Metal Knapper udi, en lyserød blommet Silke Damastes Vest, grønne Klædes Buxer, hvide uldene stribede Strømper og Skoe med Tombaks Spender udi, paa Hovedet en grov Hat med Tombaks Knap, sort Krampe og Kokarde, er ellers endnu godt at kiende paa Maalet, siden han gandske uforstaaeligt taler det tydske Sprog. Der ombedes altsaa, hvem som maatte faae bemeldte Deserteur i Sigte, ham da strax at arrestere og levere til Regimentet, hvor alle Omkostninger skal betales. Musqueteer Frans Moll af det kongelig norske Livregiment, til Fods, det 6te Major v. Stricker Compagnie, haver den 26 Julii om Middagen absenteret sig fra Compagniet; han er fød i Birstein i Fyrstendommet Jsenburg, 28 Aar gammel, har blaa Øyne og sortbrunt Haar, seer derhos godt ud af Ansigt og Skabning, en Snedker af Profession, er 66 og en fierdendeel Tomme høy, smal af Skuldre og Been, og et langt smal Ansigt. Ved hans Bortgang var han klæd i en hvid Kiol med runde Opslag og hvide blanke Knapper, og Vesten af samme Klæde og Knapper, sorte Manschesters Buxer, Støvler og en sort Hat med et sort Silkebaand indfattet, sort Silkeklæde om Halsen. Ombedes alle og enhver, som maatte antreffe bemeldte Musqueteer Franz Moll, som er Rekrut, den 25 Julii enroulleret og kommen fra Tydskland i en Transport, og søger formodentlig Landvey til Corsøer tilbage igien, at arrestere ham og levere ham til Regimentet, da de sædvanlige Indbringepenge, og medgangne Omkostninger skal vorde betalt. Da Tambour Jakob Christian Kruse af Hs. Majestæts Kongens Regiment, 19 Aar gammel, liden af Vext, graa af Øyne, brun af Haar, klæd ved Undvigelsen i sin Regiments Mundering, men nu forandret sin Dragt, og bær afskaarne Haar, rund Hat, en hvid Kippers Trøye, sorte Buxer a. for nogen Tid siden har absenteret sig, og fra den Tid af hos adskillige Skoeflikkere opholdt sig paa Christianshavn, samt for et Par Dage siden forført een hos Mester Hans Barnholdt i Springgaden i Lære staaende Dreng, navnlig Johan Michael, Hoffmann ligeledes af bemeldte Regiment, er 17 Aar gammel, 63 Tommer høy, graa af Øyne, sortebrune Haar, og klædt med en rød Hue, en blaa trykket Trøye, og gule Skindbuxer a. Saa anmodes alle og enhver, som ovenmeldte Drenge maatte forekomme, samme at anholde, og i No. 172 i store Brøndstræde paa anden Etage at anmelde, da dennem en billig Douceur derfor skal vorde erstattet. Skulle derimod nogen huse eller fordølge samme, da maa de vente efter Loven derfor vedbørligen at vorde anseet. Niels Larsen, 23 Aar gammel, hiemmehørende i Liunge, Bye paa Sorøe Amt, har den 25 Julii sidstleden ved en Klæde Snore nedhidset sig fra Christianshavns Tugthusets øverste Loft, og i saa Maade undvigt sin Arrest, enhver vilde altsaa vogte sig for at huse eller hæle ham. Han er maadelig høy af Vext, og bredskuldret, rundladen af Ansigt og pliver med Øynene, sortbruunt Haar. Ved Undvigelsen har han ulovlig medtaget en grøn Kiole med gule Messing Knapper, rød Vest og Buxer, hvori han formodentlig er klædt.